|  |  |  |  |  |
| --- | --- | --- | --- | --- |
| MÄÄRUS | | | EELNÕU | |
| Kadrina | | 26. veebruar 2025 nr | |
|  |  | | | |

Hädaolukorra seaduses sätestatud ülesannete täitmise delegeerimine

Määrus kehtestatakse hädaolukorra seaduse § 37 lõike 2 ja kohaliku omavalitsuse korralduse seaduse § 22 lõike 2 alusel.

§ 1. Määruse kehtestamise delegeerimine

Delegeeritakse hädaolukorra seaduses sätestatud kohaliku omavalitsuse üksuse ülesannete täitmine Kadrina vallavalitsusele, sealhulgas õigus:

1) kehtestada hädaolukorra seaduse rakendamiseks vajalikke õigusakte;

2) määrata haldusmenetluse seaduse § 8 lõike 2 alusel struktuuriüksus, ametnik või ametnikud, kelle ülesandeks on käesolevas määruses nimetatud ülesannete täitmine.

§ 2. Määruse jõustumine.

Määrus jõustub kolmandal päeval pärast Riigi Teatajas avaldamist.

|  |  |
| --- | --- |
|  | |
| (allkirjastatud digitaalselt) |  |
| Madis Viise |  |
| Vallavolikogu esimees |  |
|  |  |

Seletuskiri määruse eelnõule „Hädaolukorra seaduses sätestatud ülesannete täitmise delegeerimine“.

Tegemist on hädaolukorra seaduse muudatusest tulenevate ülesannete lahendamisega, mis nõuavad kiiret reageerimist. Seadusemuudatusega kohustatakse varem vaid suurtel omavalitsustel lasunud nõuded ja ülesanded nüüdsest kõigile omavalitsustele.

Muuhulgas tuleb:

* koostada ja kooskõlastada Päästeametiga Kadrina valla riskianalüüs hiljemalt 30.06.2025;
* koostada kriisikommunikatsiooniplaan hiljemalt 30.06.2025;
* kehtestada elutähtsa teenuse osutajate (edaspidi ETO) teenuse kirjeldus ja teenuse toimepidevuse nõuded määrusega hiljemalt 01.07.2025;
* Lisaks tuleb kõigil nüüdsest hoida ja uuendada ETO-de andmeid tsiviiltoetuste registris.

Kohaliku omavalitsuse korralduse seaduse § 22 lõike 2 alusel otsustab õigusaktiga kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimused omavalitsusüksuse nimel volikogu, kes võib nende küsimuste lahendamise volitada valla- või linnavalitsusele või volikogu poolt määratud osavalla või linnaosa esinduskogule, ametiasutusele, asutuse struktuuriüksusele või ametnikule.

Hädaolukorra seaduse § 2 lõike 4 järgi elutähtis teenus on teenus, millel on ülekaalukas mõju ühiskonna toimimisele ja mille katkemine ohustab vahetult inimeste elu või tervist või teise elutähtsa teenuse või üldhuviteenuse toimimist või tekitab suure keskkonnakahju ja mille katkemisel on oluline mõju riigi majandusele ja riigikaitsele. Elutähtsat teenust käsitatakse tervikuna koos selle toimimiseks vältimatult vajaliku ehitise, seadme, personali, varu ja muu sellisega.

Vallavolikogule tehakse ettepanek delegeerida vallavalitsusele hädaolukorra seadusest tulenevate ülesannete täitmine, mis nõuavad kiiret reageerimist ning mida ei ole otstarbekas volikogu ette viia.

Õiguslik alus:

Hädaolukorra seadus

§ 37 lõige 2 – Elutähtsa teenuse kirjelduse ja elutähtsa teenuse toimepidevuse nõuded kehtestab elutähtsa teenuse toimepidevust korraldava asutuse juht või kohaliku omavalitsuse üksuse organ määrusega.

Kohaliku omavalitsuse korralduse seadus

§ 22 lõige 2 – Õigusaktiga kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimused otsustab omavalitsusüksuse nimel volikogu, kes võib nende küsimuste lahendamise volitada valla- või linnavalitsusele või volikogu poolt määratud osavalla või linnaosa esinduskogule, ametiasutusele, asutuse struktuuriüksusele või ametnikule.

Haldusmenetluse seadus

§ 8 lõige 2 – Haldusorganisiseselt määratakse isikud, kes tegutsevad haldusmenetluses haldusorgani nimel, kui seaduses või määruses ei ole sätestatud teisiti.

Eelnõu koostas P.Talzi